УЛУҒ ШОИР ДАҲОСИГА ЭҲТИРОМ - Ўзбекистон овози газетаси\nЎзбекистон ва Россия халқлари бир-бирининг адабиёти ва санъатини яхши билади. Пушкин ҳайкали ўрнатилган майдон пойтахтимиз аҳолиси ва меҳмонларининг севимли масканларидан биридир. Ўзбекистонда Рус миллий маданият маркази ишлаб турибди. М.Ломоносов номидаги Москва давлат университети, Г.Плеханов номидаги Россия иқтисодиёт университети, И.Губкин номидаги Россия давлат нефть ва газ университети филиаллари фаолият кўрсатмоқда.\nМосква шаҳри марказида буюк ўзбек шоири ва мутафаккири Алишер Навоийнинг улуғвор ҳайкали қад ростлаб турибди.\nЎзбекистонда жаҳон мумтоз адабиёти намояндаларининг ўлмас меросини ўрганиш, тарғиб этиш, улардан ёш авлодни умумбашарий эзгу ғоялар руҳида тарбиялашда кенг фойдаланишга оид эзгу ишлар А.С.Пушкин ижодини ўрганишда ҳам яққол акс этмоқда. Жорий йилда Александр Пушкин таваллудининг 217 йиллиги кенг нишонланди. Асарларида тинчлик, дўстлик, муҳаббат, эркинлик ғояларини тараннум этган шоир ижодига бағишланган турли кечалар, маърифий тадбирлар ўтказилди.\nЎзбекистон Республикаси Президенти Ислом Каримов ва Россия Федерацияси Президенти Владимир Путин Пушкин ҳайкали пойига гул қўйдилар.\nМайдонда амалга оширилган ободонлаштириш ва кўкаламзорлаштириш ишлари олий мартабали меҳмонда катта таассурот қолдирди. Россия Федерацияси Президенти Ўзбекистонда жаҳон адабиётининг буюк намояндалари қатори Александр Сергеевич Пушкин ижоди, адабий мероси юксак қадрланиши, шоир хотирасига бунёд этилган ёдгорлик халқларимиз ўртасидаги азалий дўстлик муносабатларининг ёрқин ифодаси эканини таъкидлади.\nТошкент халқаро аэропортида Россия Федерацияси Президенти Владимир Путинни Ўзбекистон Республикаси Президенти Ислом Каримов кузатиб қўйди.


Гризманн «Барселона»га ёлғиз бормоқчи эмас. Сўнгги трансфер янгиликлари\n17:20 / 03.06.2019 19801\nКуннинг сўнгги трансфер янгиликлари ва миш-мишлари қуйида келтирилади.\nЛукаку ва Рабьо қарама-қарши йўналишларда ҳаракатланадими?\nЕвропада шов-шувли трансферлар бошланиш арафасида. Лекин қайси футболчи қайси клубга ўтиши борасида турли нашрлар турли тахминларни илгари суришмоқда.\nCalcio Mercato нашри тонгда «ПСЖ» «Манчестер Юнайтед» ҳужумчиси Ромелу Лукакуга жиддий қизиқаётгани тўғрисида хабар тарқатди. Парижликлар ушбу 26 ёшли бельгиялик футболчини ёзда клубни тарк этиши мумкин бўлган Килиан Мбаппега муносиб ўринбосар сифатида кўраётгани айтилмоқда. Лукакуга эса анчадан буён Антонио Конте билан янги босқичга қадам қўйган «Интер» ҳам жиддий қизиқиб келмоқда.\n«ПСЖ» яримҳимоячиси Адриен Рабьо эса фаолиятини давом эттириш учун клуб ахтармоқда. Telefoot хабарига кўра, ушбу 24 ёшли франциялик футболчи Англиядаги бир неча клуб билан музокара ўтказмоқда, бу клублар орасида «Эвертон» ва «МЮ» ҳам бор. Рабьо «ПСЖ»ни эркин агент мақомида тарк этиши аниқ - унинг парижликлар клуби билан шартномаси июнь ойи охирида якунига етади. Футболчи ўтган йилнинг декабридан буён майдонга тушгани йўқ - у клуби билан шартномани узайтиришдан бош тортганидан кейин раҳбарият билан можаро чиққан. Балки клублар Лукаку ва Рабьони айирбошлашар?\nГризманн ва Неймар биргаликда «Барселона»га ўтмоқчи\nEl Mundo Deportivo нашри Антуан Гризманнинг «Барселона»га ўтиши тафсилотлари тўғрисида хабар тарқатди. Манба маълумотига кўра, франциялик ҳужумчи Каталонияга ёлғиз эмас, балки «ПСЖ» ҳужумчиси Неймар билан бирга йўл олмоқчи. Икки футболчи ҳам кўк-анорранглилар сардори Лионель Месси билан бирга тўп суришни истамоқда.\nГризманн «Барселона» билан Испания чемпионатида ва Европа Чемпионлар лигасида ғолиб чиқишига ишонч билдирмоқда. Неймар трансфери борасида эса молиявий мураккабликлар бор. Каталонияликлар агар бразилиялик ҳавбек Филиппе Коутиньони катта пулга сота олса, Неймарни клубга қайтаришга уриниб кўриши мумкин.\nГризманнинг «Атлетико» билан шартномасидаги бадал пули миқдори 1 июль куни 200 миллион евродан 120 миллион еврога тушади. Форвард аллақачон «Атлетико» билан хайрлашган, у катта эҳтимол билан янги мавсумни «Барселона»да бошлайди. Неймарнинг шартномасида эса бадал пули миқдори кўрсатилмаган ва «ПСЖ» ҳам уни сотишни режалаштираётгани йўқ. Аммо парижликлар бу футболчининг қилиқларидан тўйса, «Барселона»да уни ўз сафига қўшиб олиш учун имконият туғилади. Каталонияликларда Неймарни Усмон Дембелега айирбошлаш варианти мавжуд.\nАзар «Реал»га: 110 миллион евро ва 15 миллион евролик бонуслар\n«Челси» ҳужумчиси Эден Азарнинг «Реал»га ўтиши амалда ҳал бўлиб улгурган. Томонлар трансфер бўйича охирги келишувга эришишган - нашри маълумотига кўра, «Қироллик клуби» 28 ёшли бельгиялик футболчи учун 110 миллион евро тўлайди, бундан ташқари футболчининг натижаларига қараб яна 15 миллион еврогача бонус пуллари «Челси» ғазнасига ўтказилиши мумкин.\n«Челси» учун бу ёмон бўлмаган вариант. Аввалига «кўклар» футболчи учун 130 миллион фунт (150 миллион еврога яқин) маблағ талаб қилишаётганди. Аммо кейинги мавсумда шартномаси муддати якунланадиган Азарнинг ўзи ташаббус кўрсатди ва шартномасини узайтирмаслик қарорида қатъий турди. У сўнгги йиллар давомида айнан «Реал»га ўтмоқчилигини бот-бот такрорлаганди. Шундай экан, 110+15 миллион евролик трансфер - икки томонни ҳам қаноатлантиради.\nБельгиялик футболчи Лондон клубида 7 йил тўп сурди. У «Челси» билан икки марта Англия чемпиони бўлди ва икки марта Европа Лигасида ғолиб чиқди. Якунланган мавсумда Азар «кўклар»нинг барча турнирлар доирасидаги 52 ўйинида иштирок этиб, 21 гол урди ҳамда 17 голга узатма берди.\n«Барселона» Гризманни таништирди. У 17-рақамда ўйнайди\n«Реал Сосьедад» Гризманнинг трансферидан мўмайгина пул ишлаб олди\n«Барселона» - трансферларга кўп пул сарфлаш бўйича чемпион


Мевасидан олинган доривор препарат яллиғланишга қарши ва буруштирувчи, ични қотириш таъсирига эга. Шунингдек, меъда-ичак касалликларини (энтероколит, ич кетиш ва бошқалар) даволаш ҳамда оғиз шиллиқ пардаси, милк яллиғланиши, томоқ оғриши ва бошқа яллиғланиш касалликларида оғиз ва томоқни чайиш учун ишлатилади. Илмий тиббиётда камқонлик, тери қазғоқлашишида, бўй ўсмай қолганда қўлланилган.\nТананинг пастки қисмидан, жумладан меъда ва бошқа аъзолардан бошга чиқиб борган ёмон ҳидлар туфайли бошланган бош оғриққа жийда истеъмоли шифо бағишлайди, иссиқ йўтални бартараф этади, меъдага қувват бўлади ва унинг ҳимоялаш қувватини оширади.\nАгар хом жийда ейилса, баданнинг қайси жойида бўлмасин, рутубатларнинг беўрин равон бўлиши ва шунингдек, ичнинг кетишини тўхтатади. Туйилиб, ун қилингани ейилса ҳам ана шундай таъсир қилади. Сафронинг кўпайиши оқибатида ичакларнинг ички деворида ҳосил бўлган яллиғланишга шифо бўлади, пешобнинг кўп келиши ва сийдик томчилашининг олдини олади. Чақалоқларга жийда талқонини едириш жуда фойдалидир, у болалар мижозига жуда ёқимли ҳисобланади. Бир кунда жийданинг бир марта ейиш миқдори 50 донадан ошмаслиги лозим.\nЖийда гулининг шифобахшлик хусусиятлари: уни ҳидлаш одамга ҳузур бағишлайди, вужудида қандайдир тетиклик ва ғайрат уйғотиб, юрак ва мияга қувват бағишлайди. Агар ейилса, фалаж ва тортишиш дардига дармон бўлади, мия ва юракни бақувват қилади. Шунингдек, жийда гулини истеъмол қилиш нафас олиш қийинлиги ва ўпка жароҳатига сиҳат бағишлайди, тиқилмаларни очади, бодларни ҳайдайди, сариқ сув ва сариқ касаллигига ҳамда иситмадан қалтирашни даф этади. Жийда гулидан бир кунда бир марта ейиш миқдори 4,5 граммни ташкил қилади.\nЖийда барги жароҳат ва яраларга қўйиб боғланса, йиринглатади ва йирингини оқизиб тозалаб, бошқа муолажага ҳожат қолдирмай тузатади. Агар ҳўл барги бўлмаса, қуруқ баргидан фойдаланса ҳам бўлади.\nЖийдадан ёғ ҳам олинади. Мана бундай усулда: жийда барги то эзилиб пишгунга қадар ёғда қайнатилади, кейин сузилиб, жийда баргининг қолдиқлари олиб ташланади. Идишда қолган суюқлик жийда ёғи ҳисобланади. Буни бўғим ва пайларга суртилса, тана аъзоларининг ночор ва нотовонлигига даво бўлади, сочни ўстиради.\nЖийда дарахти танаси ва шохларининг ёрилган жойларидан оқиб чиқиб қотиб қолган елимининг кимёвий таркиби четдан келтириладиган араб елимининг таркибига яқин. Шу сабабли жийда дарахтининг елими фармацевтика амалиётида ёғлардан эмульсия тайёрлашда араб елими ўрнида эмульгатор сифатида қўллашга тавсия қилинган.\n🕔14:59, 20.08.2021 ✔171\n🕔16:31, 16.07.2021 ✔192\n🕔13:55, 10.05.2021 ✔1780\n✔ 171 🕔 14:59, 20.08.2021\n✔ 192 🕔 16:31, 16.07.2021\n✔ 1780 🕔 13:55, 10.05.2021\n✔ 1786 🕔 18:18, 05.03.2021\n✔ 1799 🕔 20:19, 21.02.2021


Шавкат Мирзиё 2 минг 700 судланганни қамоқдан чиқарибди, халқни қашшоқликдан чиқариш қачон бошланади? - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:38 - Шавкат Мирзиё 2 минг 700 судланганни қамоқдан чиқарибди, халқни қашшоқликдан чиқариш қачон бошланади?\nЎзбекистон Президенти Шавкат Мирзиё “Ўзбекистон Республикаси Конституцияси қабул қилинганлигининг йигирма беш йиллиги муносабати билан афв этиш тўғрисида” фармон имзолагани ҳақида ЎзА хабар берди.\nБундай авф қилиш анъанаси бутун дунёда бор, Ўзбекистонда ҳам бор эди. Ҳаромий Ислом Карим ҳам ҳар йили шу каби фармонни имзоларди.\nАммо, ЎзАнинг шарҳига кўра, бунчалик кўп одамни авф этиш Ўзбекистон тарихида биринчи марта бўлаётган эмиш. Бўлиши мумкин, демократия йўқлиги сабабли мамлакатимиз порахўрлик ва коррупция ботқоғида чўкмоқда, демак, қамалаганлар ҳам жуда кўп бўлади, авф қилинадиганлар ҳам. Булар авф этилмаса, ҳар куни қўлга тушаётган янги порахўр ва коррупционералрни қўйишга қамоқхоналарда жой қолмайди-ку.\nШунинг фарқига борган Шавкат Мирзиёга “Офарин!” деймизми? Йўқ, Ўзбекистонда инқилобий сиёсий ва иқтисодий ислоҳатлар ўтказиб, Ўзбекистонни қолоқлик ва қашшоқликдан чиқариш керак деймиз. Демократияни ривожалантириш йўли билангина порахўрлик ва коррупцияни минималлаштириш мумкинлигини урғулаймиз.\nЖаноб Шавкат Мирзиё! Шу йил 10-11 октябрь кунлари Остонда бўлиб ўтган Ислом Ҳамкорлик Ташколотининг саммитида қабул қилинган Декларациянинг 7-чи моддасида “Ислом дунёси қашшоқликда, ақли-идроки билан ҳам қашшоқликда эканлиги” тан олинган. У Декларацияни Сиз ҳам имзолагансиз, ва ўзбекларнинг ҳам қашшоқлигини, ақли-идроки билан ҳам қашшоқлигини тан олгансиз. Бу қашшоқликдан чиқиш учун ишлар қилишингиз шарт. Бундай ишларни мухолифатсиз қилиб бўлмаслигини биласизми?


Булоқбоши туманида яшовчи Диёрбек Валиев ҳам умрининг сўнгги ўн йилини Россия Федерацияси ва Қозоғистон Республикаларида ўтказди. Оила аъзолари ва яқинлари билан ўзаро мулоқотда бўлиш учун одноклассники.ру (ok.ru) ижтимоий тармоғида ўз саҳифасини очди. Дастлабки мулоқотлар фойдали суҳбатлар билан ўтди. Кейинчалик бу нарса бузғунчи ғоялар билан қоришиб кетди. Диёрбек бу ҳолатларга кўр-кўрона эргашиб кетадиган ёки билмаган ҳолда аралашиб қоладиганлар тоифасидан эмас. Чунки у қирқни қоралаган, яхши ва ёмонни фарқлай оладиган ёшда эди. Шундай бўлишига қарамай динни ниқоб қилиб, аслида бузғунчи ғояларни ўзида мужассам этган даъватлар унинг хаёлини банд этди.\nДиёрбек Валиев она юртига қайтгач, дастлаб йўналишда ҳаракатланувчи “Дамас” автомашинаси ҳайдовчисига “қармоқ ташлади”. Осонгина унинг “ўлжаси”га айланган ҳайдовчи телефон юкламасидан янграётган даъватлар таъсирига тушиб қолди. Унинг назарида бу ҳақиқий диний даъват бўлиб, исломий дунё аслида мана шу кўринишда экан, деб ўйлади у. Табиийки, бу ёзувлар шу тариқа туман доирасида илдиз ота бошлади.\nДин эркинлиги ҳукм сурган, ҳар ким хоҳлаган пайтида диний амалларни бемалол бажариш имкони мавжуд бўлган юртимизда мана шундай салбий ҳодисаларни юзага чиқараётганларнинг хатти-ҳаракатига муносиб чора кўриш адолатдандир. Шу боис ҳам унга нисбатан Ўзбекистон Республикаси Жиноят кодексининг айрим моддалари қўлланиб, уч йил муддатга озодликдан маҳрум қилинди. Мамлакатимизда ҳамиша инсонпарварлик ғоялари олға сурилган. Ҳатто жиноят содир этиб, суднинг қора курсисида ўтирганлар ҳам бундай эътибордан четда қолмайдилар. Диёрбек Валиевга жазо чораси қўлланилаётганида ҳам унинг айбига тўлиқ иқрорлиги, чин кўнгилдан пушаймонлиги, оилавий шароити, қарамоғида фарзандлари борлиги инобатга олинди.\nМазкур рукндаги бошқа мақолалар: « Ўзбекистон поездлари ва самолётларида кутубхоналар ташкил этилади\t2018 йил учун дам олиш кунлари тақвими »


Россия-Туркманистон музокаралари ниҳоясига етди\nТуркманистон президенти Қурбонқули Бердимуҳаммедов Москвада Россия президенти Дмитрий Медведев билан музокаралар ўтказди.\nПрезидентлар учрашувида сиёсий-иқтисодий алоқалар ривожи ва икки давлат ўртасидаги савдо-сотиқ муносабатлари ҳамда туркман газини Каспий денгизи бўйлаб Россияга элтувчи янги газ қувури ётқизиш лойиҳаси муҳокама қилинди.\nМузокаралар якунида президентларнинг энергетика соҳасидаги ҳамкорликка оид шартномани имзолаши кутилаётган эди, бироқ ушбу шартнома имзоланмади. Россия расмийлари мазкур шартноманинг яқин келажакда имзоланишига умид билдирдилар.\n- Ўзаро алоқаларимиздаги анъанага мувофиқ биз энергетик соҳадаги ҳамкорлигимизга тўғаноқ бўлаётган масалаларни сичковлик билан ўрганиб чиқдик. Бундан ташқари биз ҳукуматлараро муҳим келишувлар, жумладан, Каспийбўйи газ қувури лойиҳасининг ижросини муҳокама қилдик, деди Дмитрий Медведев Москвадаги учрашув якунида.


Ғийбатсиз яшаса бўладими? – nurullohuz.com\nАдиб ва унинг асарлари ҳақида\nАдиб билан суҳбатлар\nАдиб билан боғланинг\nАдабий – танқидий мақолалар\nҒийбатсиз яшаса бўладими?\nЁзувчи Нуруллоҳ Муҳаммад Рауфхон билан суҳбат\n1. Нуруллоҳ ака, одам нимага ғийбат қилади?\n– Нимага ғийбат қилишини билмадим. Мен буни ўйлаб кўрмаган эканман, бунинг тагига етиш ҳам қийин. Лекин сиз, ғийбатсиз яшаса бўладими, деб сўрасангиз, масалани тўғри қўйган бўлармидик…\n2. Хўп, ғийбатсиз яшаса бўладими?\n– Эсли-ҳушли кишиларни қийнайдиган масала ўзи шу. Динимиз, шариатимиз, Қуръонимизда ғийбат қаттиқ қораланган, Пайғамбаримиз (Оллоҳ у зотни ётган жойларида тинч қилсин) ғийбатдан кескин қайтарганлар. Буларни билган сари одам жуда қўрқиб кетади. Чунки ҳаётда ҳар гапимиз ғийбатга ўхшайди, умр ғийбатсиз ўтмайдигандай туюлади.\nКишилар орасидаги кундалик муомалани ғийбатсиз, ғийбатдан ташқарида тасаввур этиб кўринг-чи. Тасаввур этолмайсиз. Буларни ўйласангиз, гўё ғийбат ғолиб. Лекин Оллоҳ таоло одамларни тоқати кўтармайдиган ишга буюрмаслигини эсласангиз, кўнглингиз ёришади. Демак, ғийбатни енгса, одам ғийбатсиз яшаса бўлади ва яшай олади ҳам. Бунинг учун энг биринчи галда ғийбат ўзи нима, унинг чегаралари қаерда ва ғийбат билан оддий гап-сўзларнинг ўртасини нима ажратади – шуларни билиб олишимиз керак.\nБир куни Ойша онамиз (у кишидан Оллоҳ рози бўлсин) кимнингдир жисмоний камчилигини гапирганларида Пайғамбаримиз (Оллоҳ у зотни ётган жойларида тинч қилсин): “Сен ғийбат қилдинг”, деганлар. “Мен айтган камчилик у одамда ҳақиқатда бўлса-чи?” деб сўраганларида, “Ўша камчилик унда бўлса, ғийбат қилдинг, унда бўлмаса, туҳмат қилган бўлардинг”, деб жавоб қилганлар. Эшитгансиз, машҳур ҳадис. Ғийбат нима деган саволга энг ойдин жавоб шу. Бор камчилигини гапиришнинг ўзи ғийбат экан. Бу камчилик баданига тегишли бўладими, маънавиятига тегишли бўладими – фарқи йўқ.\nТаъриф айтилди, таъриф шу. Энди иккинчи ишимиз ғийбат билан оддий гап-сўзларнинг чегарасини билиб олишдир.\nБошқа кишининг камчилигини гапиришга динимиз истисно ҳолларда рухсат беради. Масалан, шерикарли бирон катта иш бошлашдан ё бирга узоққа сафарга чиқишдан олдин в.ҳ. бўлғуси шеригингизнинг қанақа одам эканини уни яхшироқ биладиган бошқа биронта кишидан сўрасангиз ва у киши сизга уни таърифласа, бўлади. Яъни, камчилиги айтилса ҳам, унинг бу таърифи ғийбатга кирмайди.\n3. Демак, шариат чегарани ҳам қўйган. Энди энг асосий масалага –Одам боласи ҳаётда бу чегарага тўла риоя қила оладими? Ғийбатсиз яшай оладими?\n– Палончининг бўйи узун экан ёки пакана экан, деган гўё оддий гапимиз ғийбат деб баҳоланаётганидан кейин энди бу ёғини ўзингиз тасаввур қилиб олаверинг: давраларда ўтириб олиб, бировнинг боринию йўғини ўртага дастурхон қилишларни нима деса бўлади?! Чинданам, бор нарсани айтишнинг ўзи ғийбат бўлса, одамлар ўртасидаги суҳбатларни ўйлаб юраклар эзилмайдими?! Ахир, кўпимизнинг гап-сўзларимиз бошдан-охир ғийбатга асосланганга ўхшаб туюлади.\nМен шахсан ўзим ғийбатнинг чегарасига қатъий риоя эта оляпманми, йўқми деб қўрқиб яшайман ҳамиша. Чунки биз одамлар жамият бўлиб, жамият ичида яшаймиз, ҳар куни бир-биримиз билан тинимсиз гаплашамиз, ўртамизда неча хил гап-сўз кечади, нималарнидир муҳокама қиламиз, униси ундай, буниси бундай деймиз – булар бари нима? Ғийбатми ёки бошқа бирор заруратми? Мана шу ўринларда қийналиб қоламан, юрагим сиқилади, лабларга учуқлар чиқиб кетади. Ахир, Оллоҳ таоло ғийбатнинг не қадар ёмон иш эканини билдириш учун, “Сизлардан бирор киши ўлган биродарининг гўштини ейишни хоҳлайдими?!” (Ҳужурот сураси 12-оятдан) деб қаттиқ таҳдид қилган. Бу таҳдидли саволдан юраклар орқага тортиб кетади. “Йўғ-э!” деб юборамиз ихтиёрсиз равишда. “Йўғ-э” бўлса — ўлган дўстимизнинг гўштини ейишни хоҳламасак, нега унда бировни ғийбат қиламиз? Ғийбатнинг оқибатини билатуриб этларимиз жимирламаса ва дарҳол ғийбатдан жирканмасак, ҳолимизга вой.\nХайрият, таҳдидининг кетидан Оллоҳ таоло қутулар йўлни ҳам кўрсатган: “Уни (ўлимтик гўштини ейишни) ёмон кўрасизлар-ку, ахир! Оллоҳдан қўрқинглар! Албатта, Оллоҳ тавбаларни қабул қилувчи ва раҳмли зотдир” (Ўша оят давоми), деб марҳамат қилган.\n4. Энди икки оғиз адабиётимиз ҳақидаги фикрларингизни ҳам билмоқчи эдик. Балки суҳбатимиз мавзуига тегишли томони ҳам чиқиб қолар.\n– “Чиқиб қолар”и нимаси, тўғридан-тўғри тегишли томони ҳам бор, менимча.\nТалабалигимда мендан ёши кичикроқ бир курсдошим бўларди. Ўзи аълочи эди-ю, бошқаларни кўп гапирарди. Бир куни бетига: “Ғийбатингиз кўп, ғийбат қилманг бировни”, дедим. У менга нима деб жавоб қилган, биласизми? “Агар биров ҳақида гапириш ғийбат бўладиган бўлса, ҳаммамиз ғийбатчимиз. Мана шу ўқиб турган соҳамиз – адабиёт ҳам турган-битгани ғийбат-ку. Адабиёт ҳаётни ғийбат қилади, одамларнинг характерини кавлаштиради, уни ундай дейди, буни бундай дейди. Майли, умумлаштириб айтади, бошқа қилади, лекин барибир ғийбат қилади”, деди.\nҒийбат билан шуғулланиш учун киргансиз-ку шу ўқишга, демоқчи бўлди гўё.\nЎша пайтда менга ёқмади бу гап. Йўқ, дедим, адабиёт ғийбат эмас, адабиёт ундоқ-бундоқ… деб мактаб дарсликларидан ўқиб олганим олижаноб назариялар билан ўзимча адабиётни оқламоқчи бўлдим. Яъни, инсонни мард-шижоатли, палон-писмадон қилиб тарбиялайди… образлар, қаҳрамонлар… ва ҳоказо…\nКейинги замонлар ўша курсдошимнинг гапи тез-тез хаёлимга келадиган бўлиб қолди. Роса ўйлаб қарасам, ўзи ёш бўлса ҳам, ўша йигит мендан олдинроқ шу фикрга келган экан. Тўғри, у ғийбатни қоралаб гапирмаган эди бу гапини, аксинча, ҳаёт ҳам, адабиёт ҳам ғийбатдан иборат, бунга кўнишга мажбурсиз, деган оҳанг сезиларди сўзларидан. Шундай бўлса-да, мен унинг гапидан ўзимга ибрат чиқаришга ҳаракат қилдим. Чиндан ҳам, сўнгги замонларда адабиёт роса майда гаплар билан ивирсиб, ўзининг қадрини тушириб юбораётгандек. Бир ёзувчи сифатида адабиётимизнинг бу ҳолати мени ташвишлантиради. Яъни, биз “адабиёт” деб атаётган ҳодиса илгариги адабиётимизнинг йўлидан анча узоқлашиб кетди. Ўзини эҳтиёт қилган адибларнинг адабиёти бошқача эди. Айниқса, назариялари ўрис-совет-ғарб мафкуралари таъсирида шаклланган, оврупача ғоя ва тушунчалар билан суғорилган “адабиёт” пайдо бўлганидан бу ёғида ёзилаётган асарлардан кўпини бундай ўйлаб кўрсангиз… нима булар? Тарозилар ўзгарди, ўлчовлар бошқача бўлиб қолди. Таг-тагини ўйлаб кўрсам, фитратимизга терс ва ёт ишлар аралашиб кетибди бу “адабиёт”га.\nАдабиёт деган ном аслида жуда гўзал. Қаранг, а-да-би-ёт деймиз. Одобиёт маъносида туркийлардан ва мусулмонлардан бошқа яна қайси халқда бор бунақа ном! Лекин, афсус, назаримда, адабиётимиз бу юксак номига муносиб бўлмай қолди. Ҳаётда паст воқеаларга, майда гапларга қизиқиш урчигани сингари ҳаётни акс эттирувчи адабиётда ҳам мавзулар майдалашиб, ғоялар пастлашиб кетди. Илгари бизда ғарб тушунчасидаги проза бўлмаганининг сабаби балки ота-боболаримиз адабиётнинг мақсадлари олий эканини билганидан ва майда-чуйда, тубан мавзулардан асранганидандир. Эътибор берган бўлсангиз, бизнинг эски-мумтоз адабиётимиз кўпроқ ибрат билан шуғулланган. У замон одамларида айб бўлмаганми? Бўлган. Ҳатто энг мақталишга лойиқ зотларда ҳам майда-чуйда камчиликлар бўлган. Адабиёт ўша айбларни “очиб ташласа”, “фош қилса” бўларди-ку. Йўқ, мумтоз адабиётимиз айбларни дастурхон қилмаган. Оила сирини сақлаган. Яратилган салбий қаҳрамонлари ҳам айланиб-ўргилиб келиб Ибратга хизмат қилган. Ҳаётдаги оддий икир-чикирлар адабиётнинг қизиқиш доирасига кирмаган. Келажак авлодга, жамиятга фақат ибрат бўларли шахслар, ибрат бўларли воқеа-ҳодисалар ёзиб қолдирилган.\n“Реализм” отида ғарбдан кириб келган бир тушунча бор. Яъни, содда қилиб айтганда, бор нарсани борича кўрсатиш (ифодалаш) дегани. Ота-боболаримизнинг ўлчовларига кўра, бор нарсани борича кўрсатиш адабиёт саналмаган, паст иш саналган. Чунки уни ҳамма билади, бор нарсани борича ҳамма ҳам гапириб бера олади. Бошига тушган бир воқеани бир дарвиш балки Алишер Навоийдан кўра чиройлироқ ва жонлироқ гапириб бера олар, аммо у дарвишдан ҳеч қачон Алишер Навоий чиқмайди! Чунки кишилик жамиятини тўғри йўлга соладиган, ўтмишдан то бугунгача ўтган аждодлар ҳаётидан келгуси жамиятни яхшилашга хизмат қиладиган ибратли хусусиятларни излаб топиш ва ўшаларни чиройли (бадиий) қилиб гапириб бериш ҳар кимнинг ҳам қўлидан келавермайди. Юксак ақл-фаросатдан ташқари, олижаноб туйғулар, олий мақсадлар ва бадиий тафаккур талаб этилади бунинг учун. Бошда Алишер Навоий ўлароқ, бутун мумтоз адибларимиз бадиий ижод билан шуғулланишар экан, энг биринчи галда мана шу нарсалар устида қайғуришган, ўқувчининг паст туйғуларини қитиқловчи манзараларни тасвирлашни адабиётнинг вазифаси санашмаган. Шеър ёзиладими ё қисқа–лўнда ҳикоятлар, ривоятлар битиладими, ниятлар ва ғоялар олий бўлган. Масалан, Алишер Навоий ишқни учга бўлиб, биринчиси ўлароқ авом ишқи ҳақида сўйларкан, уни ҳам иккига ажратадилар, буюги деб шаръий никоҳни, пастроқ мартабаси деб никоҳдан ташқаридаги “ишқ”ни айтадилар ва, қулоқ солинг, шу ўринда ҳазрат нима дейдилар: “Ва пастроқ мартабасида паришонлиқ ва мушаввашлиқлар ва бесомонлиқ ва нохушлиқлареки, зикри тарки адабдир ва баёни беҳижоблиққа сабаб” (“Маҳбубул қулуб”дан). Яъни, никоҳдан ташқаридаги ишқ тубан иш бўлиб, турган-битгани паришонлик, ташвиш, саросима ва нохушликлардир, уларни эслаш (тилга олиш)нинг ўзи одобдан эмас, энди уни баён қилиш (бировларга гапириб бериш ёки ёзиш) уятсизликка олиб келади. Яна ҳам яъни: тўғри, бу каби паст ишлар ҳаётда учрайди, аммо уларни ёзиш ўзи каби паст ишдир, адабиёт бундай ишлардан баланд туриши лозим.\nЙигирманчи асрга келиб бизнинг юртларда “социалистик реализм” деган гаплар ҳам чиқди. “Реализм”и сал–пал ҳаётга яқинроқ эди, яъни, бор нарсани борича кўрсатишни талаб этарди. Энди “социалистик реализм” дегани бор нарсани борича эмас, балки бору йўқ нарсани тайинлаб қўйилган мафкурага мослаб, мос услубда ёритишни талаб қила бошлади. Буниси энди очиқ ёлғон ва сохта эди. Кейинги юзйилликда шу ёлғон ва сохта мафкуралар асосида, тескари руҳларда “тарбияландик”. Натижада адабиёт деганда ҳозирги ҳолатдаги адабиёт тушуниладиган бўлиб қолди. Бу ҳолатимизни англатиш ҳам, англаб етиш ҳам қийин кечяпти. Чунки юрак ўзгариб қолганидан кейин тўғрининг тўғрилигини, эгрининг эгрилигини билолмай қолади одам. Ҳатто ёзувчиларга, фикрли одамларга гапирсангиз: эй, дейди, сиз адабиётни тушунмас экансиз, дейди. Дунёга келишимиздан мурод нима, ҳаётимиздан қандай мақсад кўзланган, адабиётнинг вазифаси нима – оғир бўлса-да булар устида бош қотириш, буларни теран ўйлаш керак, ахир. Асл адабиётимиз қанақа бўлганини унутиб юбормайлик. Яъни, қачонлардир ёш талаба курсдошим ёзғираган ғийбат кўчасидан юз буриб, ибрат йўлига қайтсак қандай яхши бўларди. Гап шакл устида кетмаётганини, гап руҳ ва маъно ҳақида бораётганини алоҳида таъкидлашга ҳожат йўқ, менимча.\nБир пайтлар бир шоир отахоннинг шеърий китобига сўзбоши ёзиб, унга “Адабиётга қайтиш” деб сарлавҳа қўйган эдим. Адабиётимиз яна ўзига муносиб ўзанига қайтяпти шекилли, деб умид қилган эдим. Бунга ҳам ўн йиллардан ошди. Қайтиш бошланган бўлса, ҳеч йўқ бир қисмининг тўла қайтиши муқаррардир.\nЛола Насруллоҳ қизи суҳбатлашди\n(“Карвон қўнғироғи” газетаси 2011 йил 13 ўктабир 41-сонида чоп этилди.)\nВечера в «белом домике»\nЎсаётган қоя ёки Абдулла Қодирийга қайтиб иш кўриш…\nХос калом хосияти (2012 йил ҳикоялари таҳлили)\nҚуръони карим эълон этилгандан сўнг\nТил жозибаси — маҳорат белгиси\nРуҳимиз бир бўлсин


Infiniti Женевада Q50 русумли янгиланган спорт-седанни тақдим этди\n17:38 / 07.03.2017\nInfiniti компанияси Швейцариянинг Женева шаҳрида очилган 2017 йилги моторшоу вақтида Q50 русумли янгиланган спорт-седанни тақдим этди.\nЯпонияликларнинг бу автомобили қатор инновацион технологиялар билан бойитилган ҳамда унинг ташқи ва ички дизайни тамомила янгича кўринишга эга бўлган.\nInfiniti Q50 моделининг сотуви дунё бўйлаб жорий йилнинг иккинчи чорагида бошланади. Ишлаб чиқарувчи томоннинг қайд этишича, янгиланган ташқи дизайн автомашинани спорт автомобиллари тоифасига киритиш имкониятини беради. Унинг ички кўриниши ҳам таҳсинга лойиқ бўлиб, юқори сифатли хом ашёдан ясалган.\nБундан ташқари, Infiniti ўз брендлари орасида илк маротаба ушбу моделини ProPilot технологияси билан жиҳозлади.\nЕвропада автомобиллар ProPilot технологияси билан 2019 йил мавсумидан бошлаб ишлаб чиқарилади. Infiniti бундан буён барча автомобилларини ProPilot дастури билан таъминлаган ҳолда сотувга чиқаришни мўлжалламоқда. Бу дастур тўғридан-тўғри бошқарув тизимига мослашиш, йўл чизиқларидан чиқиб кетмаслик, оралиқ масофани назорат қилиш, автоҳалокатлар ва тўқнашувлардан сақланиш ҳамда интеллектуал круиз контрол каби қўлайликларни ўз ичига олади.\nInfiniti Q50 мотори ҳам спорт седанлари каби супер кучга эга. Хусусан, 400 от кучига эга бўлган автомобилга VR янги авлод моторлари тоифасига мансуб V6 русумли 3,0 литр ҳажмли битурбин двигатель ўрнатилган.\nЖенева Infiniti моторшоу\n“Мерседес” Женевада илк серияли электрокроссоверини намойиш қилади\nФотолавҳа: Американча йўлтанламаслар


Airbus раҳбари Германияни ўз меҳнат бозорини муҳожирлар учун мослаштиришга чақирди\n23:41 / 25.10.2015\nAirbus раҳбари Германияни ўз меҳнат бозорини муҳожирлар учун мослаштиришга чақирди, деб маълум қилмоқда Reuters ахборот агентлиги. У муҳожирларга иш топиш ва жамиятга қўшилиб кета олишлари учун кўп миқдорда кам ҳақ тўланувчи иш ўринларини яратиш зарурлигини айтди.\nАввалроқ иқтисодчилар ва сиёсатчилар муҳожирларнинг катта оқими туфайли мамлакатда ишсизлик даражаси ошиши мумкинлигидан огоҳлантиргандилар. Бу муаммони ҳал қилиш учун Германия ҳукуматига энг кам иш ҳақини ўзгартириш ва кўпроқ қисқа муддатли шартномалар киритиш таклиф қилинмоқда. Бу чора шу билан боғлиқки, агар меҳнат бозорига кириш бўсағаси жуда баланд бўлса, унда муҳожирлар жамиятга нормал қўшилиб кета олмайдилар.\nЎз навбатида, бир қатор иқтисодчиларнинг фикрича, муҳожирлар оқими иқтисодиётнинг ўсишига туртки бериши мумкин, чунки улар ходимлар етишмаётган соҳалар, мисол учун, машинасозликда ишлашлари мумкин.\nАввалроқ немис полицияси касаба уюшмаси раҳбари Райнер Вендт Германия чегарасида тўсиқлар қуриш зарурлигини айтди. Унинг бу таклифи муҳожирларнинг мамлакатга келиши тўхтамаётгани билан боғлиқ равишда билдирилган.


Ўтмиш ва келажак шаҳри\nМосква – кўнгилга яқин шаҳар. Баъзилар учун у болаликдаги хотиралар бўлса, бошқалар учун – Янги йил байрамига атаб безатилган ГУМ бўйлаб сайр. Учинчи тоифадагилар учун эса Москва ҳозирча амалга ошмаган, бироқ бир кун келиб албатта ушалувчи орзу!..\nБу бир қанча тарихий воқеаларнинг гувоҳи бўлган шаҳарни кўриш орзуси. Унинг кўчалари кўплаб сиру синоатларни яширган. Қачонлардир ота-оналар мактабда ўқийдиган фарзандларини «гумбазлари олтин пойтахт»га олиб боришган ва Қизил майдон, Кремль, шунингдек Москва Давлат Университети биносини кўрсатиб: «Беш баҳога ўқисанг, катта бўлсанг мана шу ерда ўқийсан» дея қизиқтиришган.\nҲозир-чи? Москвага бориш керакми ёки у ер биз учун қизиқ эмасми? Бугун биз сиз билан Россия Федерацияси пойтахтига виртуал саёҳат уюштирамиз ва дам олиш кунлари у ерда нималарни томоша қилиш мумкинлиги ҳақида гаплашамиз!\nДемак, агар сиз Москвага икки кунга борган бўлсангиз, қулай пойабзал кийиб олинг, чунки кўп юришингизга тўғри келади! Сабр-бардошни ҳам ўзингиз билан олинг, чунки у ерда сайёҳлар жуда ҳам кўп! Фотоаппарат ва телефонларингизни ҳам унутманг, сабаби суратга туширишга арзигулик жой ва лаҳзаларга кўп марталаб дуч келишингиз аниқ! Хўш, биринчи бўлиб биз...\n...га саёҳат уюштирамиз. Ахир бу Москва тимсоли-ку! Қачонлардир бу жойлар савдогарларнинг кичик ёғочли майдончаси бўлган. Шаҳар каби, Қизил майдон ҳам ривожланиб, кенгайиб борган. У турли тарихий босқичларнинг гувоҳи бўлган ва ҳозирда «кўрганларини» меҳмонларга намойиш қилиб билан овора.\nАлбатта, майдоннинг машҳур брусчаткалари бўйлаб юринг, Кремль фонида суратга тушинг.\nВасилий Блаженний ибодатхонаси турфа ранглари билан ажралиб туради.\nХалқ қаҳрамонлари Минин ва Пожарскийларнинг ҳайкали ёнида бир зум тўхтанг.\nЯна қоровулларнинг алмашишини албатта кутинг (ёзда ҳар соатда ва қишда ҳар ярим соатда), чунки бу гўзал бир саҳна кўринишига ўхшайди.\nКремль рус архитектурасининг гўзал намуналари – Успенский, Благовешенский ва Архангельский черковлари, Иван Великий қўнғироқлар минорасини кўриш имконини яратади.\nМосквадан Царь-пушка ва Царь-колокол ёнида суратга тушмасдан кетиб бўладими?!\nШунингдек, Кремль ҳудудида лочин ва қирғийлар яшовчи Тайницкий боғи жойлашган. Бу қушлар Кремлдан каптарларни қувиб туришган деб ҳисобланади.\nЎзингизнинг Қизил майдон ва Кремль бўйлаб кичик саёҳатингиз пайтида ГУМдан узоқроқ жойда бўлсангиз ҳам, ушбу савдо-кўнгилочар комплексга албатта кириб ўтинг!\nБу ерда барчаси бир вақтнинг ўзида замонавий, қизиқарли ва тарихий кўринишда яратилган. Мисол учун, LUXURY-бутиклар бу ерда пюрели котлетлар ва тузланган бодринглар тортиқ қилинувчи ўтган аср 50-йилларининг «Гастроном №1» ёки «Столовая №57» каби ошхона ва дўконлари билан ёнма-ён жойлашган.\nҲар бир шаҳарда айнан шу шаҳарнинг ўзгача муҳитини ҳис қилиш мумкин бўлган кўча бор. Арбат – бу Москва маркази, энг қадимий кўчалардан бири. Бугунги кунда бу ерда сувенир ва совғалар сотилувчи кўплаб савдо расталари бор, бироқ гап бунда эмас! Асосийси, Арбат – бу зиёлилар жойи. Агар омадингиз чопса, сиз артистлар намойишини ёки рассомларни ижод устида учратишингиз мумкин!\nҚачонлардир Арбатда машҳур инсонлар – Толстой, Шереметьев, Голицин, Цветаева, Аксаков, Бальмонт ва бошқалар яшашган.\nЯна бу ерда Булат Окуджавага ҳайкал, Цой Девори, «Пушкин ва Натали» меъморий ҳайкали бор.\nМосквага келдингизми, маданий ҳордиқ ҳам чиқариш керак. Бу ишни Третьяков галереясида амалга ошириш имконияти мавжуд!\nЛаврушенск тор кўчасидаги тарихий бино – бу ХI–XX аср рус рассомларининг 1300 дан ортиқ ишлари. Бу ерда машҳур рассомлар – Репин, Суриков, Серов, Верешагин ва бошқаларнинг ишлари тўпланган.\nУнутилмас таассуротларга эга бўлмоқчимисиз? Ундай бўлса Воробьёв тоғларига боринг. Бир пайтлар Блок ва Булгаковлар шу ерда туриб, ижод учун илҳом олишган... Энди эса ҳар биримиз Москвага юқоридан назар ташлаб, бетакрор манзарага гувоҳ бўлишимиз мумкин.\nМосква Давлат Университети биноси ва Олимлар хиёбони бўйлаб сайр, кузатиш майдони, Москва кўлида экскурсия – бундай саёҳат кўплаб ижобий ҳис-туйғуларни ҳадя этади.\nЎтмишда ВДНХ халқ хўжалиги ютуқларининг кўргазмаси сифатида довруғ қозонган. Бугун бу ерда савдо павильонлари, музейлар қад ростлаган, ижодий кечалар, концерт намойишлари ўтказилади. Айнан шу ерда океанариум, космонавтика интерактив музейи, балиқчилик фермаси, гулбоғ ва ҳатто аттракционлар парки ҳам бор.\nМосквадаги иккинчи кунги сафарингизда ўзининг ҳажми билан кишини лол қолдирувчи машҳур ҳовли-жойларни кўришингиз мумкин!\nУшбу сарой-парк ансамблини Екатерина II буйруғига биноан қуришган. Бугун бу ерга, ушбу ажойиб музей-қўриқхонага ҳашаматли саройларни кўриш иштиёқидаги сайёҳлар келишади.\nБу ерда ташкиллаштирилувчи классик ёки джаз мусиқаси концертларида иштирок этиш ҳар кимга қизиқ бўлиши мумкин.\nФавворалар ўзгача сокинлик бағишлайди...\nБу ям-яшил хиёбонлар, бетакрор ҳайкаллар ва итальян, француз ҳамда инглиз паркларидан иборат гўзал қўрғон.\nҲа, албатта, у ерга кириш чипталари арзон эмас (3800 рубль, бу деярли 500 000 сўм), бироқ машҳур Катта театр артистларининг чиқишлари кўнгил учун ҳақиқий байрамга айланиб кетади! Бу шунга арзийди!\nКўриб турганингиздек, Москва ранг-баранг ва турфа. Баъзилар уни сершовқин Қизил майдондан изласалар, бошқалар Третьяков галереясидан, учинчилар эса қўрғонлар бўйлаб сайрдан топишади. Баъзилар учун у янгиланган, замонавий бўлса, бошқалар учун эски хотираларни ёдга солувчи. Хуллас, ҳар кимнинг Москва ҳақида ўз хулосаси ва ўз тасаввури бор. Бироқ асосийси, барчасини бир пайтда кўришга интилиш эмас, айнан ўзингизга ёққан Москвани топа олиш!\nПраздничные выходные в Москве\nЭкскурсионный тур 4 дня / 3 ночи\nот UZS 3,088,800\nРомантика белых ночей (Санкт-Петербург)\nот UZS 3,796,000


Никач: "Менга бироз вақт керак эди" » Lochinlar.UZ\nLochinlar.UZ » Интервью » Никач: "Менга бироз вақт керак эди"\nНикач: "Менга бироз вақт керак эди"\nЎтган мавсумнинг иккинчи қисмида "Навбаҳор" шарафини ҳимоя қилган сербиялик ҳужумчи Дарко Никач айни дамда Сербиянинг "Искра" жамоаси сафида тўп сурмоқда. Қизиғи, "Навбаҳор" сафида 11 та ўйинда атиги 2 та гол киритишга муваффақ бўлган Никач, "Искра" таркибида 17 ўйинда 12 гол киритишга эришди. Бир муддат аввал Никач маҳаллий матбуотга интервью бериб, "Навбаҳор" ҳақида ҳам тўхталиб ўтди.\n- Ўзбекистонга бориб адашдим, деб ҳисобламайман. У ерда бир нечта сербиялик футболчилар бор. "Навбаҳор" сафига мавсумнинг иккинчи қисмида бориб қўшилдим. Менга бироз вақт керак эди. Янги жамоа, янги муҳит. Бироз жамоага киришиб кетишимда қийинчилик бўлди. Шу боис Ўзбекистонда ўзимни кўрсата олмадим. "Навбаҳор"ни тарк этишимга асосий сабаблардан бири - мени клубга таклиф этган бош мураббийнинг чемпионат якунланмасданоқ "Навбаҳор"дан кетиши бўлди. Янги келган мураббий эса кўп ҳам имконият бермади. Маълум вақт жамоанинг ёшлар жамоасида ҳам ўйнашимга тўғри келди. Шу боис Ўзбекистон жамоасидан кетдим. Лекин қуёшли юртдан қизиқарли таклиф бўлса бажонидил кўриб чиқишга тайёрман, - дейди Никач. скачать dle 10.4фильмы бесплатно


Фахрий Ёрлиқ ва Дипломлар топширилди » Навоий вилоят ветеринария бошкармаси\nВетеринария бошкармаси » Ташкилот хакида » Янгиликлар » Фахрий Ёрлиқ ва Дипломлар топширилди\nСана: 30-12-2016, 14:32 | Бўлим: Ташкилот хакида » Янгиликлар\nВилоят давлат ветеринария бошқармаси касаба уюшмаси ходимлари умумий йиғилиши бўлиб ўтди. Йиғилишда сўзга чиқққан касаба уюшмаси раиси О.Абдуллаев, бошқарма бошлиғи И.Джураев, бош мутахассислар Б.Жузбаев ва Р.Пўлатовлар 2016 йил давомида бошқарма ва унинг тизим ташкилотлари томонидан эришилган ютуқларни таъкидлаб ўтдилар. Жумладан, вилоятда эпизоотик барқарорликни таъминлаш билан бир қаторда бошқарма, Конимех тумани давлат ветеринария бўлими, вилоят ветеринария лабораторияси маъмурий бинолари қурилиб, ишга туширилди. Хатирчи. Навбаҳор, Қизилтепа туманлари давлат ветеринария бўлимлари маъмурий бинолари капитал ва жорий таъмирланди. Томди, Учқудуқ туманлари ва Зарафшон шаҳар давлат ветеринария бўлимлари маъмурий бинолари қурилиши учун ер майдонлари ажратилиб, лойиҳа-смета ҳужжатлари тайёрланди.\nТизим ташкилотлари қўшимча тарзда 3 та хизмат автомашинаси, 13 та мотоцикллар, 15 та велосипедлар, шунингдек Дьюар идишлари, пуркагичлар, термосумкалар билан таъминланиши эпизоотик тадбирлар сифати, самарадолиги ва тезкорлигини оширишда ижобий таъсир кўрсатди.[\nЙиғилиш қатнашчилари томонидан билдирилган фикр ва мулоҳозалардан келиб чиқққан ҳолда ветеринария соҳасини ривожлантириш, соҳага инновацияларни киритиш, эпизоотик тадбирларни ўтказишда жонбозлик кўрсатган ҳамда жамоат ишларида фаол иштирок этган бир гуруҳ раҳбар ва мутахассилар:\nДуйсенов Полат Юсупович-Конимех тумани давлат ветеринария бўлими бошлиғи;\nТўланов Шерали Жуманович-Навоий шаҳар давлат ветеринария бўлими бошлиғи;\nБоймурадов Шамсиддин Облаевич-Навоий шаҳар марказий деҳқон бозори ВСЭЛ мудири;\nГаимов Абрий Худойназарович-бошқарма эпизоотик отряди бошлиғи;\nХакимов Дилмурод Ўктамович-ҳайвонларнинг юқумсиз касалликларига қарши кураш бўлими бошлиғи;\nБўриева Шахло Шукруллаевна- бошқарма эпизоотик отряди катта ҳисобчиси;\nЖабборов Улуғбек Акбар ўғли-бошқарма эпизоотик отряди ветврачи;\nЎринова Хуршида Рустамовна-бошқарма эпизоотик отряди ветеринария мутахассиси;\nАхадов Холмумин Бобоназарович-Хатирчи тумани “Бобоназар Ахад бархаёт” зооветеринария шаҳобчаси мудири вилоят давлат ветеринария бошқармасининг Фахрий Ёрлиғи ва Дипломлари ҳамда бир ойлик иш ҳақи миқдорида пул мукофати билан билан тақдирландилар.\nШу каби тадбирлар бошқарманинг барча таркибий бўлинмаларида ўтказилмоқда.\nБошқарма раҳбариятида ўзгариш\nБошқарма раҳбариятида ўзгариш...\nВилоят ветеринария ва чорвачиликни ривожлантириш бошқармаси Аппарат ...\nНавоий вилоят ветеринария ва чорвачиликни ривожлантириш бошқармаси Аппарат ходимлари тўғрисида маълумот ...


«Барселона» нишонидаги Рецос Панайотис ким?\nКиритилган сана: 2018-04-29 08:51\n19 ёшли футболчи Бундеслигада биринчи мавсумини ўтказаётганига қарамай Европанинг бир қатор грандларини ўз эътиборларини унга қаратишган. Goal нашри Панайотис Ретсос ҳақида мулоҳаза юритди.\nГрек футболи мухлислари « Олимпиакос » билан профессионал фаолиятини бошлгандан кейин, бир йил ўтар-ўтмас мамлакатни энг қиммат футболчи сифатида тарк этган ҳимоячини жуда яхши билишади.\nГрециянинг энг номдор жамоаси учун 40 учрашув ўтказган ҳимоячи дарров Леверкузеннинг «Баер» клуби назарига тушди. Бундеслига вакили ёш иқтидор эгасини ўз сафига қўшиб олиш учун ўтган трансфер ойнасининг сўнгги кунларида 17,5 миллион евронинг баҳридан ўтди.\n« Бир куни тонгда клубдагилар (таҳрир : « Олимпиакос ») менга леверкузенликлар керакли пулни тўлашганини ва мен юкларимни тайёрлашим шартлигини айтишди », дейди ҳимоячи Gazetta нашрига берган интервьюсида.\n« Олимпиакос » билан Чемпионлар Лигасида ўйнаш орзуйим эди, аммо мен бирор нарсага эришиш учун бошқа нарсадан воз кечишим кераклигини билардим. Ўшандан бери бу ҳақида кўп марта ўйладим. Демак, Худо шундай бўлишини истаган, деган қарорга келдим. Айтишим мумкинки, бу энг тўғри қарор бўлган. »\n« Олимпиакос » академиясида саккиз йил тарбия топган истеъдод эгаси тез суръатлар билан ўйинини ривожлантириб борди. Бошқа клуб, лига ва маданиятга ўтган унинг ёшидаги футболчилар учун Грециядагидан кўпроқ нарсани кутишади. Ўзгаришлар катта эди, шунга қарамай унинг ўйини ўсишдан тўхтагани йўқ.\n« Ёш футболчилар бу ерда стрессиз ўйнаши, хато қилишдан қўрқмасдан ўйнаш имкониятига эга, - дейди у Deutsche Welle га сентябрьда берган интервьюсида – бир тарафдан бу биз учун яхши. Ҳар қандай хатолар бизни янада кучлироқ қилади. »\nГерманияда Давоми Futbol olami Блогида


Rost24 - Вазир\nБош вазир ўринбосари ўзи танқид қилинган сайтни эътироф этдиБош вазир ўринбосари, Туризм ва спорт вазири Азиз Абдуҳакимов "Йил танлови – 2021" ва Rost24.uz сайти ҳақида фикрларини айтиб ўтди:“Таъкидлаш жоизки, Rost24.uz... Батафсил\nЎзбек дўппилари. Ўтган аср лаҳзалари Макс Пенсон фотоларида\nФОТОМАЪЛУМОТМаданият вазири Озодбек Назарбековнинг дўппи кийиш ҳақидаги қарори ижтимоий тармоқларда каттагина муҳокамаларга сабаб бўлди. Бир бош кийимни шунчалик «сиёсий»лаштириш шартмикин. Маданият вазирлигини миллий кийимга эътибор қаратиши аслида табиий хол бўлиши... Батафсил\nМактабгача таълим тизими хароб аҳволга келаяпти, лекин ҳукумат вазирнинг камчиликларига негадир кўз юмади. НЕГА?Қишлоқларда болалар ҳалигача боғчаларда эмас, чанг кўчаларда болалигини ўтказмоқда.Мактабгача таълим тизимидаги статистик маълумотлар бу йўналишда йиллар давомида... Батафсил


Россия,Ўзбекистон: Муҳожир болаларнинг байрамдан бошқа кунлари кўп - BBC News O'zbek\nСтатистика маълумотларига кўра, Россияга ишлашга келган меҳнат муҳожирларининг 15 фоизи фарзандларини ўзлари билан бирга олиб келишади. Кунига 12-14 соатлаб ишлайдиган ота-оналарнинг кўпчилиги ўз болаларига етарлича вақт ажратиб қарай олмайди. Москва боғчаларига мигрантларнинг болаларини жойлаштириш деярли имконсиз. Мактаблар муаммосиз қабул қилади, аммо муҳожир болаларнинг катта қисми тил борасида қийинчиликларга дуч келади. Ва бошқа ижтимоий муаммолар ҳам бола руҳиятига ўз таъсирини ўтказмай қолмайди.\nШу боис, ота-онаси билан келган болакайларнинг маълум бир қисми ўқишдан мосуво, жамиятдан айри ҳолда ўз қобиғига ўралганича катта бўлаяпти.\nМосквадаги ўзбекистонлик фаоллар ана шундай муҳожир болаларнинг кўнглини кўтаришга, янги йил бошланишида озроқ бўлса-да, қувонч бағишлашга қарор қилишди.\n- Арча байрами айнан муҳожир болалар учун жуда керак, чунки уларнинг катта қисми дискриминацияга дуч келади, уларнинг кўпчилиги жамиятдан айри. Уларнинг аксарида қайғули кунлар, ҳаётида деярли байрамлари йўқ. Шунинг учун биз айнан муҳожир болалар учун байрам ташкиллаштиришга қарор қилдик, - дейди "Тонг жаҳони" нодавлат нотижорат ташкилоти раҳбари, мигрантлар учун бепул юрист Валентина Чупик.\nУларнинг руҳини муҳожирлик синдираяптими?\nBBC UZBEK мазкур байрамда бўлиб, муҳожир болалар билан танишди. Болаларнинг кўпи тортинчоқ, гапиришга ботинмайди, ота-оналарига қарашади. Россиядаги кўп учрайдиган миллатчилик муҳити мусофир болаларни журъатсиз қилиб қўйгандек туюлади. Ниҳоят, рус мактабларида ўқиётган икки нафар ўзбек қизчалар билан суҳбатлаша олдик.\n- Москвадаги 218-мактабнинг 4-синфида ўқийман. Бу байрам ҳақида аям айтдилар, уларнинг дугоналаридан эшитиб келдик. Ҳаммамиз ўйнадик, шеърлар айтдик. Рус мактабда ўқиганим учун ўзбекча сал эсимдан чиқаяпти. Шунга уйда ҳам ўзбекча гапиришга ҳаракат қиламан. Бу ерда ҳам ўзбекистонлик дугоналар топдим, - дейди асли фарғоналик Жозиба.\nСевара Эрназарова эса муҳожир болалар орасида илк бора "Артек" болалар оромгоҳида бўлган иқтидорли ўқувчи. У кейинги пайтларда дарсдан бўш вақтида Instagram да саҳифа юритаётганини гапирди.\n- Спорт журналистикасига қизиқаман, катта бўлсам шу касбни эгалламоқчиман. Спорт мавзусида саҳифа очиб, уни инглиз тилида юритаяпман. Ҳозирча обуначиларим мингдан ошди, - дейди Севара.\nБайрам меҳмонлари - Марказий осиёлик болалар\nМуҳожир болаларнинг Арча байрамида 46 нафар ўзбекистонлик, тожикистонлик, қирғизистонлик, туркманистонлик ва россиялик болалар болалар қатнашди. Тадбирнинг концерт қисмини ўтказишни Рязань шаҳридаги асли ўзбекистонлик Зулайхо Қодирова бошчилигидаги фаоллар ўз зиммасига олди.\nОддийгина бўлса ҳам арча ўрнатилди. Тожик Қорбобо, қирғиз Қорқиз, ўзбек бошловчи, шу тариқа кўпмиллатли байрам ўтказилди. Болалар биргаликда қувнашди ва бир бирлари билан танишиш, мулоқот қилиш имконига эга бўлишди.\nМоскванинг турли мактаблари ва турли ҳудудларидаги бу болалар қандай йиғилди?\n- Facebook да эълон бердим. У ердан 29 кишини йиғишга муваффақ бўлдим. Кеча кечки пайт охирги ойда ким менга мурожаат қилган бўлса, барчасига Ватсап орқали эълонга ҳавола юбордим, тамом ))) Ва улар пайдо бўлди )) Ватсап орқали яна 17 йиши йиғилди, - дейди Валентина Чупик.\nМуҳожир болаларга янги йил қувончини улашиш ҳаражатларини юристнинг ўзи ва асли ўзбекистонлик тадбиркор Раъно Хамроева кўтарди.\n"Муҳожир болаларнинг кўзларида қувончни кўрдик. Муҳими, шу" дейди ташкилотчи.\nРоссия, Ўзбекистон, миграция: “Ўликни ҳам ажратишадими?!”\nРоссия, мигрантлар: Болалар билан муҳожир бўлиш осонми?\nҒурбатдаги ғариблар: 'Ҳамма ўз уйи, ўлан тўшагида бўлсин'\nВидео: 'Фарзандимни ҳеч қачон Россияга жўнатмайман'\nБир-бирини тушунади, ачинади…\nБайрам тугади. Аслида мақоламиз шу ерда тугаши керак эди. Бир воқеа бўлмаганида.\nТадбирдан қайтар пайтимизда биз суҳбатлашган Севаранинг "iPhone 5"и йўқолгани маълум бўлди. Бино эгалари бирпасда видеокузатувлар тасвирларини текшириб, ким олганлигини аниқлашга муваффақ бўлди. "Арча байрами"га фарзандини олиб келган муҳожир аёллардан бири бўлиб чиқди. Ташкилотчилар аёлнинг рақамларини топиб, у билан гаплашишди. Телефон эгасига қайтариладиган бўлди.\n- Муҳожирлик, ночорлик баъзи инсонларга салбий таъсир қилади. Балки телефонга ҳаваси келгану сотиб олишга пули йўқлигидан шу ишни қилган бўлиши мумкин, - дейди Севаранинг онаси Гули Эрназарова.\nМуҳожирликдаги ўзбек, тожик, қирғиз, хуллас, кимнинг ижтимоий ҳолати Россияда энг оғир саналса, барчалари бир-бирининг ҳаётидан сиртдан билади. Шу боис жиноят қилишларини ҳам тушунадиган, кечирадиган, ҳатто ачинадиган бўлиб кетган…


Каррагер: "Тоттенхэм" барибир МЮ бўла олмайди, Почеттино таклифни қабул қилиши керак\n21 декабрь, 2018, 19:40\nТеглар:Маурисио Почеттино | Тоттенхэм | Манчестер Юнайтед\nПочеттинода бундай имкон бошқа бўлмаслиги мумкин.\n“Ливерпуль” афсоналаридан бири Жейми Каррагернинг сўзларига кўра агар “Манчестер Юнайтед” Маурисио Почеттинога таклиф билан чиққан бўлса, аргентиналик мутахассис ҳеч иккиланмай уни қабул қилиши керак.\n“Почеттино агар МЮдан таклиф бўлган бўлса, уни қабул қилиши керак. Чунки, “Тоттенхэм”нинг ажойиб стадиони, унинг ўйинларига қанча мухлис ташриф буюриши ва ушбу жамоа келажакда қанча совринларни қўлга киритиши ҳеч нарсани англатмайди.\n“Тоттенхэм” – “Манчестер Юнайтед” эмас ва ҳеч қачон у сингари буюк клуб бўла олмайди. Почеттинонинг “шпорлар”дан ҳеч қандай қарзи йўқ. Чунки, у МЮникидан анча кам бюджет эвазига фантастик натижаларни қайд этди.\nҚолаверса, унинг ўзи ҳам бундай таклифлар ҳар доим ҳам бўлавермаслигини тушуниб турибди. Агар у ҳозир буни рад этса, кейинчалик унда бундай таклиф бошқа бўлмаслиги мумкин. Агар Моурисио МЮни бошқармаса, бу ғалати бўлади”, - дейди Каррагер.\nЭслатиб ўтамиз, манкуанликлар жорий ҳафта Жозе Моуриньони ўз лавозимидан озод этишган эди.\nЕвропа Лигаси. Златан «МЮ»га қарши, Жозенинг «қўшиғи» ва Мхитаряннинг «қайтиши»! Кимнинг имкониятлари яхшироқ?!\nМЮ 150 миллион фунтга супер тўпурар олмоқчи\nЕвропа Лигаси. "Тоттенхэм" ва МЮ сафарда ғолиб, "Милан", "Лестер" ва "Арсенал"да дуранг, "Наполи"да мағлубият!


Гулнора Каримованинг тириклиги сўроқ остида\nНАТО Россияни тўхтатиш учун янги стратегия ишлаб чиқади\nШвеция НАТОга аъзо бўлиш учун ариза топширди\nЎзбекистонликларнинг БААга киришида янги чекловлар ўрнатилди\nБирлашган Араб Амирликлари мамлакатга кириш ниятида бўлган Ўзбекистон ва Тожикистон фуқароларига чекловлар қўйди. Бу ҳақда Uzbekistan Airways матбуот хизмати хабар бермоқда.\n2022 йилнинг 17 январидан бошлаб, Ўзбекистон Республикаси ва Тожикистон Республикасидан Бирлашган Араб Амирликларига жўнаб кетаётган йўловчилар қуйидагиларга мажбур:\nSARS-COV-2 вирусли RNK (ПЗР) нуклеин кислотасини сифатли аниқлаш учун мўлжалланган молекуляр диагностикага асосланган, намуналар олинган вақтдан бошлаб 48 соатдан кечиктирмасдан берилган ва QR-код тизимидан фойдаланадиган соғлиқни сақлаш хизмати томонидан тасдиқланган, Covid-19га қарши топширилган тестнинг манфий натижаси тўгрисидаги амалдаги сертификатини тақдим этиш; Дубай/Шаржа аэропортига етиб келгандан сўнг, аэропортда ПЗР тестидан ўтиш;\nЙўловчи тест натижасини олмагунига қадар ўзини изоляция қилиши талаб қилинади.\n2021 йил 2 июндан бошлаб Дубай амирлиги авиация маъмуриятининг янгиланган баённомасига биноан авиакомпаниялар Дубайга/Дубай орқали Бангладеш, Ҳиндистон, Непал, Покистон, Шри-Ланка, Нигерия, ЖАРга 14 кун ичида транзит ташриф буюрган йўловчиларни бортга қабул қилмайди.\nИстисно тариқасида, ушбу қарор дипломатик миссия аъзолари, БАА фуқаролари ва тегишли органлардан БААга киришга махсус рухсатнома олган йўловчиларга тааллуқли эмас. Юқоридаги шахслар БААга келганида қуйидаги шартларга риоя қилишлари шарт:\nа) келган барча йўловчилар келган кундан бошлаб 10 (ўн) кун ичида карантинга олиниши керак.\nb) БАА аэропортига етиб борган куни, шунингдек, келган кундан бошлаб 4 ва 8-кунларда ПЗР-тестини топшириши керак.\nc) намуна (суртма) йиғиш пайтидан бошлаб 48 соатдан ичида олинган амалдаги ПЗР-тести натижасининг мавжудлиги.\nd) Фақат сертификатланган лабораторияларда QR-кодидан фойдаланган ҳолда ўтказилган ПЗР-тестлари қабул қилинади.\nБарча йўловчилар Дубай амирлигининг Дубай аэропортларига кирувчи ёки тарк этувчи фуқаролар, резидентлар ва сайёҳлар учун белгиланган ҳукумат баённомалари ва шартларига риоя қилишлари керак.\nДубай амирлиги резидентлари БААга қайтиш учун ГДРФАдан олинган амалдаги рухсатномага эга бўлишлари керак. Бошқа барча амирликлар (Абу Даби, Ажман, Фужайра, Рас Ал Ҳаимаҳ, Шаржа ва Умм Ал Қуваин) резидентлари ИCАнинг амалдаги рухсатномасига эга бўлишлари керак.\nSARS-COV-2 вирусли RNK (ПЗР) нуклеин кислотасини сифатли аниқлаш учун мўлжалланган молекуляр диагностикага асосланган, намуналар олинган вақтдан бошлаб 48 соатдан кечиктирмасдан берилган ва QR-код тизимидан фойдаланадиган соғлиқни сақлаш хизмати томонидан тасдиқланган, Covid-19га қарши топширилган тестнинг манфий натижаси тўгрисидаги амалдаги сертификатини тақдим этиш;\nДубай/Шаржа аэропортига етиб келгандан сўнг, аэропортда ПЗР тестидан ўтиш;\nДубайга келган барча йўловчилар (сайёҳларга/виза киришда) БААда ишлатилиши мумкин бўлган тиббий суғуртага эга бўлишлари керак.\nДубай аэропортлари орқали учадиган барча транзит/трансфер йўловчиларига амалдаги тиббий суғурта маълумотномасига эга бўлиши тавсия этилади.\n6. Барча йўловчилар DECLARATION FORM тўлдиришлари ва Дубайга учиб кетишларидан олдин Covid-19 DXB Smart App мобил иловасини ўрнатишлари керак (DECLARATION FORM формаси иловада бириктирилган).\nАриповга "ҳайфсан" берилди...\nҚашқадарё вилояти ҳокими Муроджон Азимов раҳбарлигида ўтказилган йиғилишда фаолиятидаги камчиликлар, тадбиркорлар ва...\nМаданият ва санъат201\nЖиноят ва жазо335


Қашқадарёда ўқувчилардан бирининг бувиси ўқитувчига тарсаки туширган. Энди у суд олдида жавоб беради. Видео Ўзбекистон янгиликлари\nҚашқадарёда ўқувчилардан бирининг бувиси ўқитувчига тарсаки туширган. Энди у суд олдида жавоб беради. Видео\n19 February 2021, 15:15\nЎзбекистон, Тошкент – Batafsil.uz. Қашқадарёда ўқувчилардан бирининг бувиси ўқитувчига тарсаки туширган. Халқ таълими вазирлиги маълумотларига ҳавола қилган ҳолда мухбиримиз хабар беришича, энди у суд олдида жавоб беради.\nҲодиса 2021 йилнинг 15 февраль куни Қашқадарё вилояти Китоб тумани 85–умумтаълим мактабида юз берган. Ўқувчи уй вазифасини бажармаганлиги ва дарсда ўзини тартибсиз тутганлиги учун ўқитувчи унга танбеҳ берган. Ўқувчининг бувиси эса бунга “жавобан” ўқитувчига тарсаки туширган.\nДарс машғулотларини Қарши давлат университетининг тарих факультети 4–курс амалиётчи талабаси Бобоназар Хуррамов олиб бораётган бўлган.\nМазкур ҳолат юзасидан пенсионер аёлга нисбатан ўқитувчининг шаъни ва қадр-қимматига путур етказганлиги учун Маъмурий жавобгарлик тўғрисидаги кодекснинг 197(5)-моддасига асосан маъмурий иш қўзғатиш тўғрисида ариза киритилган.


Магнитогорскда портлаган қўпқаватли турар жой.\nЧелябинск вилояти Магнитогорск шаҳрининг бир нечта муассасаси террорчилик ҳужумлари борасида олган аноним хатлардан кейин эвакуация қилинди.\nМаҳаллий ахборот воситалари хабар қилишича, номаълум хабарчи шифохоналар, ўқув масканлари ва савдо марказлари миналаштирилгани тўғрисида хабарларни юборган. Жумладан, маҳаллий хавфсизлик хизмати Магнитогорск шаҳар 1-сонли шаҳар шифохонаси электрон манзилига 21 январь куни тунги соат 3-ларда қуйидаги мазмундаги огоҳлантириш хати келиб тушганини тасдиқлади.\n“Биз уюштирган иккита портлаш ҳукумат аҳоли хавфсизлигини таъминлай олмаслигини яққол кўрсатди. Биз бинода бомба борлигини хабар қилгандик, аммо ҳукумат бунга бепарво қолди. Худди шундай маршрут такси билан боғлиқ маълумот инобатга олинмади. Энди биз сизга электрон кўринишда огоҳлантириш юбораяпмиз”, дейилади шифохонага келиб тушган хатлардан бирида.\nМинтақавий ФСБ бошқармаси ушбу маълумот текширилаётгани ва хат муаллифини топиш ҳаракатлари бошланганини маълум қилди.\nАйни дамда, ижтимоий тармоқларда Магнитогорскда бир нечта мактаб, хусусан 31 декабр куни кўп қаватли уй портлаб кетган кўчада жойлашган “Лёвушка” хусусий мактаби ва 52-сонли ўрта таълим мактаби эвакуация қилингани, яна бир нечта мактаб кинологлар ёрдамида текширилгани хабари чиқди.\nБироқ, шаҳар маъмурияти 6-сонли мактаб ва шаҳар шифохоналари одатий режимда ўз ишини давом эттираётганини билдирди.\nМагнитогорск шаҳар маъмурияти расмий сайтида аҳолига “провокацияларга учмаслик” тўғрисида чақириқ эълон қилинди.\n- Магнитогорск шаҳрида спам кўринишидаги аноним хатлар тарқалмоқдаки, унинг асосий мақсади – шаҳарда вазиятни издан чиқариш ва аҳоли ўртасида саросима уйғотишдир, дейилади расмий хабарда.\nМагнитогорскда 2018 йилнинг 31 декабр куни портлаш оқибатида вайрон бўлган бино остида қолиб, 42 киши қурбон бўлганди, бинонинг бир подъезди ўпирилиб тушганди.\nБироз вақт ўтиб яна бир портлаш маршрут таксисида содир бўлган эди.\nБу икки портлашнинг ўзаро боғлиқлигини инкор этиб келаётган Россия ФСБси кўпқаватли бино портлашига маиший газ сабаб бўлганини тахмин қилмоқда. Терговчилар портлаш содир бўлган жойларда портловчи моддалар қолдиқлари аниқланмаганини эълон қилди.\nБирмунча вақт олдин террорчи ташкилотлар фаолиятини кузатиб бораётган SITE Intelligence Group ташкилоти Al Naba араб газетасига таяниб “Ислом давлати” террорчилик ташкилоти Магнитогорскдаги қўпқаватли уй ва маршруткадаги портлашларни ўз зиммасига олганини хабар қилганди.\nРоссия Тергов Қўмитаси бунга жавобан “Ислом давлати” жангарилари баёнотларига ишонмасликка чақирди.\nОхирги йилларда Россиянинг турли ҳудудларида содир бўлган барча террорчилик ҳужумларида кавказликлар ва Марказий Осиё ўлкаларидан келган муҳожирлар айбланган.


Муҳсин Муҳаммадиев "Бухоро"нинг Самарқанддага ғалабаси ҳақида гапирди\n28 август, 2019, 11:51 878\nМуҳсин Муҳаммадиевнинг ўйин ҳақидаги фикрлари\n«Динамо» - «Бухоро» учрашувидан кейин меҳмонлар устози Муҳсин Муҳаммадиев ўйин борасидаги ўз фикрларини билдирди. Бу ҳақда "Динамо" клуби матбуот хизмати хабар берди.\n- Ўйин жуда қийин ўтди. Айниқса, биринчи бўлим биз учун оғир ўтди. Бизда ҳам, “Динамо”да ҳам қатор голли вазиятлар юзага келди. “Динамо” таркиби номдор эмаслигига қарамай, жамоа жуда тезкорлигини билардик. Ўйлайманки, уларнинг келажаги бор. Иккинчи бўлим бошида ҳам босимга учрадик, аммо йигитларимиз вазиятдан чиқиб кета олишди ва кетма-кет учта гол урдик. Бугун жамоа биз талаб қилаётган ўйинни кўрсата олди.\n- Икки бўлимни таққосласак, “Бухоро” 2-бўлимда умуман бошқача ўйин намойиш этди. Бу ўзгариш бугунги ўйин учун режа эдими?\n- Биз анчадан буён бундай ўйин намойиш этишни мақсад қилиб келаётгандик. Афсуски, 4-5 ўйиндан буён режаларимиз амалга ошмаётганди. Аммо йигитларда босим борлиги боис, жамоамизга ишонч етишмаётган эди. Бугун эса ўйлаган режаларимиз амалга ошди. Умид қиламанки, биз учун кейинги ўйинлар ҳам омадли бўлади.\n- Самарқандга қайтиш сиз учун нимани англатади?\n- Самарқандни ўзим учун она шаҳримдек биламан. Мен бу ерда ўйнаганман, ажойиб хотиралар бор. Маҳаллий мухлислар мени ажойиб кутиб олишди, ҳурмат кўрсатишди, меҳнатларимни унутмаганларидан жуда хурсанд бўлдим. Улардан бир умр миннатдорман. Самарқандда азалдан ажойиб мухлислар бор. Мухлислар ўз вақтида бу ерда қалбимнинг бир қисмини қолдирганимни эслашади. Қолаверса, Самарқандда қариндошларим кўп, шу ердан уйланганман, қайнонам бор. Шундай экан, Самарқанд мен учун она шаҳримдек гап.\n- Ўйиндаги “Бухоро”нинг бош режаси қандай эди?\n- Ўйиндаги бош режамиз қарши ҳужумлардан унумли фойдаланиш эди. Бўш зоналарда тезкор ҳаракат қилиб, гол уришни мақсад қилгандик. Режамиз амалга ошди.\nАжойиб хурмат ва мехмондустлик учун самарканд жамоаси фан клуби етакчиси Шавкатжонга ва мухлисларга уз миннатдорчилигимизни айтиб коламиз. Динамонинг кейинги уйинларига галабалар тилаб бухоро фан клубидан Баходир ака\nMuhsin aka Bobongiz Buxorolik Qaynonangiz Samarqandlik uzingiz ham Uzbekmisiz deyman\nOʻzbek boʻsa nima qibdi oʻzbeklarniki orqang a kirganmi\nOgzingga qarab gapir hurmatingni bil sutak\nЖон авлод узи хотин авлод деб бекорга айтишмаган эканда Мухсин ака)))\n"Андижон" 26 йиллик қора анъанага барҳам берди\nСуперлига. "Андижон" сафарда, "Сурхон" ўз майдонида ғалабага эришди


Шаҳбоз Беғамов: "Боруссия Д"нинг асосий кучи бу унинг рақиби "Реал" эканлиги / CHAMPIONAT.asia\nШаҳбоз Беғамов: "Боруссия Д"нинг асосий кучи бу унинг рақиби "Реал" эканлиги\n02 апр 18:57\nИккита супер футбол баҳслари бизни кутиб турибди. Ўйлашимча, бугун ҳар иккала ўйин ҳам футбол тили билан айтганда, "голлар-ёмғири" остида ўтиши мумкин.\nМадриддаги ўйин мухлисларга кўпроқ гол тақдим этиши мумкин. "Реал" - "Боруссия Д" учрашувида яққол фаворит деб барча "Реал"ни кўрсатмоқда. Бу гапга қўшилиш ҳам мумкин. Аммо Мадрид жамоаси рақибига нисбатан яна беписандлик билан қараш нотўғри. Ўтган мавсум сабоқлари етарли.\nҲамма одатдагидек "Реал"ни яққол фаворит қилиб қўйганди ва якунда нима бўлганини барча эсласа керак. Тўғри, ҳозирги ва аввалги "Боруссия Д" билан тенглаштириш бироз ғалати туюлиши мумкин. Лекин рақиб ўша-ўша. Кадрлар масаласида ҳам етарлича муаммолар бор. Левандовски ўйинни ўтказиб юборади. Яна бир қанча жароҳатланган футболчилар. "Боруссия Д"нинг асосий кучи бу унинг рақиби "Реал" эканлиги. Дортмунд жамоаси бундай баҳсларда қандай ҳаракат қилишни жуда яхши билади. Юрген Клопп ўтган мавсум Жозе Моуриньога кўп жиҳатлар бўйича зўрлигини исботлаб қўйганди.\nБу йил Анчелоттига исботлашга ҳаракат қилиб кўради. Бу беллашувда "Реал"нинг имкониятлари юқорироқ. Лекин бу тўқнашувда масала ҳал дегани эмас. Ўйин қизиқ ўтади. Айнан ким ғалаба қозониши ҳақида тахмин қилмоқчи эмасман. Лекин асло "Реал"нинг рақибини аутсайдер деб бўлмайди. Ўйлашимча, бугун ҳар иккала дарвозабон гол ўтказиб юборади. "Реал"нинг ҳужумлари "ёввойи", Дортмунликларнинг қарши ҳужуми Мадрид жамоаси учун "қўрқинчли" якунланиши мумкин.\nЖозе Моуриньо бугун "ПСЖ"га қарши сафарда зўрлигини исботлаши талаб этилади. Ибрагимович эса АПЛдаги жамоалар ҳимояси мен учун катта муаммо эмас деган гапига бугун жавоб бера олиши керак. "Челси" ҳимоячилари АПЛдаги энг яхшиларидан бири ҳисобланади. Златан бугун гапирган гапига майдонда жавоб бера олиши кўпчилик учун қизиқ бўлса керак. Ўйлашимча, бу ўйинда майдон эгалари кичикроқ ҳисобда ғалаба қозонишлари мумкин. Лекин "Челси" ҳимоясини ёриб ўтиш жуда ҳам қийин бўлади. ЕЧЛ чорак финалларида, янаям кучли жамоалар ўртасидаги учрашувларда фаворит ва аутсайдер деган тушунчалар йиғиштириб қўйилади. Ҳаммада имконият бор ва барча жамоалар ўзларининг энг яхши ўйинларини кўрсатишга ҳаракат қилишади. Асосийси, бугунги ўйинлардан кучли ва юқори сифатли супер футбол кутмоқдаман.


Архивы КАСАЛЛИК - tafsilar.info\n14 Sentabr 14:20 by Редакция\nЎзбекистонда 13-сентабр куни коронавирус учун 531 та ижобий тест қабул қилинди. Соғлиқни сақлаш вазирлиги матбуот хизмати хабар беришича, мамлакатда умумий касалланганлар сони 165 421 кишига етди, шунингдек, COVID-19 оқибатида бир кунда 5 киши вафот этди. Беморларнинг энг кўп сони аниқланди: 214 — Тошкент шаҳрида; 93 — Тошкент вилоятида; 55 — Фарғонада; 41 — Самарқанд шаҳрида;\n13 Avgust 12:40 by Редакция\nЎтган бир кун ичида Ўзбекистон лабораторияларида коронавирус инфекцияси билан оғриган 948 бемор аниқланди. Беморларнинг умумий сони 2021 йил 13 август куни эрталаб 141 158 тани ташкил этди. Шунингдек, кунига 8 киши коронавирус таъсиридан вафот этди. Энг кўп янги ҳолатлар қўйдаги шахарларда аниқланди: Тошкент шаҳрида – 204; Тошкент вилоятида – 96; Самарқандда – 93; Қорақалпоғистонда –\nЎзбекистон: 900 га яқин янги COVID-19 ҳолати аниқланди\n10 Avgust 13:00 by Редакция\nЎтган бир сутка ичида Ўзбекистонда 891 та янги COVID-19 инфекцияси ҳолатлари аниқланди. Ҳаммаси бўлиб, 2021 йил 10-августда мамлакатдаги беморларнинг умумий сони 138382 ни ташкил этди. Шунингдек, бир кунда коронавирус оқибатида яна 7 киши бемор вафот этди. Энг кўп янги ҳолатлар қўйдаги шахарларда аниқланди: Тошкент шаҳрида – 153; Тошкент вилоятида – 91; Сурхондарёда – 89; Фарғонада


Баҳодир Аннаматов: “Ғалаба барчамизники” / CHAMPIONAT.asia\nБаҳодир Аннаматов: “Ғалаба барчамизники”\nКеча “Насаф” ўринбосарлари ўз майдонларида “Пахтакор” жамоаси устидан (3:1) иродали ғалабага эришишди.\nЖамоа мураббийи Баҳодир АННАМАТОВ бу ҳақда қуйидаги фикрларни билдирди: "Кеча биз анча жиддий рақиб билан куч синашдик. “Пахтакор” таркибидага кўплаб ёшлар ўз тоифаларида мамлакат терма жамоаси аъзолари саналишади. Шунга қарамай шогирдларим майдонда бор кучлари билан ҳаракат қилишди".\n-Жамоангиз Қаршида ўтаётган беллашувда одатда биринчи бўлим ўз дарвозасидан тўп ўтказиб юборсада, кейинчалик иродали ғалабага эришаяпти. Бу ҳолат “Сўғдиёна” ва “Пахтакор”га қарши ўйинда ҳам кузатилди...\n-Ғалабага бўлган ишонч, интилиш кучли. Айниқса, захирадан тушган футболчилари ўзларини кўрсата олишди. Донир Нарзуллаев иккинчи бўлимда майдонга чиқиб, иккита гол уришшга эришди. Ғалаба ҳаммамизники, бундан барча хурсанд бўлди. Умид қиламизки, вақти келиб бу ёшлар жамоа асосий таркибига ҳам ёрдами тегади.\n-Жамоангизнинг иқтидорли футболчиси, “Насаф” футбол мактаби тарбияланувчиси Азизбек Маликов икки ўйиндан бери майдонга тушмаяпти?\n-Ўтган турда “Локомотив”га қарши ўйинда унинг сариқ карточкалари сони тўрттага етганлиги боис ёрдам бера олмаганди. “Пахтакор”га қарши ўйиндан олдин эса у бироз шамоллаб қолганди. Шу боис уни майдонга туширмасликка қарор қилдик. Кейинги учрашувдан у бизга ёрдам беради.


Қозоғистонлик экологик тоза сабзавот ва мевалар - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\nҚозоғистонлик экологик тоза сабзавот ва мевалар\n2021 йилга бориб Қозоғистон юқори сифатили, экологик тоза сабзавот ва мевалар етиштириш бўйича Марказий Осиёда етакчи мавқега чиқишни режа қилган. Бунинг учун деҳқонлар ўсимликлар селекциясига алоҳида эътибор қаратишаяпти. Фан ютуқлари ва янги технологиялардан фойдаланиш бу борада катта ўрин тутади.\nБИРЖАН РАХИМЖАНОВ, ҚОЗОҒИСТОН МЕВА-САБЗАВОТЧИЛИК ИЛМИЙ-ТАДҚИҚОТ ИНСТИТУТИ ДИРЕКТОРИ ЎРИНБОСАРИ:\n- Бошқа мамлакатлар билан биз қандай рақобат қиламиз? Ёнгинамизда иқлими қулай Ўзбекистон. Хитой ҳам қараб турмайди. Унинг ҳудудида амалда истаганча маҳсулот етиштириш мумкин. Россиядан илдизмевалилар келади. Маҳсулот керагидан ортиқ. Рақобатга бардош бера олишимиз учун биринчи навбатда экологик тоза, органик маҳсулотга эътибор қаратишимиз зарур. Биз бутун дунёга таниладиган ўз брендимизни ярата оламиз.\nФермерларнинг айтишича, бугунги кунда Қозоғистон қишлоқ хўжалигида энг илғор хорижий тажрибани кўчириш ҳар вақтдагидан муҳим. Масалан, Жанубий ва Шимолий Америкада оммалашган «нулли технология»ни Қозоғистонда ишлата бошлашди.\nЕРАСИЛ КАКЕНОВ, АГРАРИЙ:\n- Яқинда Аргентинада бўлдим. Кўп нарсаларни ўргандим. Бу технологияни Қозоғистонда қўлламоқчиман. Жорий йилда «нулли технология» асосида синов майдончаларида 5 гектар маккажўхори ва 3 гектар соя экдик. Янги технология туфайли маккажўхори гектаридан 5 тонна, яъни 50 центнердан ҳосил олдик. Соядан эса 15 центнер ҳосил унди. Бунда биз далаларни умуман суғормадик.\nҚозоғистонда пайдо бўлган яна бир технология – тартибли деҳқончилик. Унда далалар махсус камера билан жиҳозланган узоқдан бошқарилувчи учувчи аппаратлар ёрдамида суратга олинади. Суратлар асосида фермерлар учун зараркунандалар кўпайиб кетган, экинлар касалланган, механик зарарланган муаммоли участкалар кўрсатилган хариталар тузилади,\nТИМУР ТАМЕНОВ, АГРОСАНОАТ СОҲАСИДАГИ СТАРТАП ҲАММУАССИСИ:\n– Биз билан суҳбатлашганда кўпинча фермерлар далаларида ҳамма нарса кўнгилдагидек эканлигини айтишади. Аммо дрон орқали қуш парвози баландлигида олинган суратларни кўрсатганимиздан кейин даланинг аҳволи ҳақида фикрлари дарҳол ўзгаради. Биз фермерга солинадиган ўғит миқдорини ҳам маромига келтиришга, шу асосда ҳосилдорликни оширишга ҳам ёрдамлашамиз.\nҚозоғистон қишлоқ хўжалигиэкологик тоза сабзавотмевалар


3. Саудиялик ишбилармон ҳинд Қирғизистон армияси генерали бўлди!\n4. Арабистонлик ҳинд шайхи Қирғиз армияси генерали мундирини кийди!\n6. Москвада боласи тортиб олинган ўзбек аёли ҳикояси қандай якун топади?\n7. Аёлнинг қирқ жони тавсифи ҳақида ривоят\n9. Барбод бўлган Яқин Шарқ: 4 мамлакат ўрнида 13 яримдавлат\n11. Трампнинг Гитлерга қандай алоқаси бор?\nАмерика президенти Дональд Трампнинг оламни энг йирик уруш ўчоғига тиққан, миллионлаб бегуноҳ инсонлар умрига зомин бўлган Адольф Гитлерга қандай алоқаси бор?\n12. Исмат Хушевни Ўзбекистонга қайтариш керак!\n13. Наманганлик ҳайдовчилар тилида янграган Лермонтов ижоди халқаро эътироф олди!\n14. Вестминстерда эзгулик наволари янгради\n15. Бўларкан-ку: Газ учун тўловларни йиғиш тизими хусусий бизнесга бериляпти!\nСайтимизда 20 январь куни "Ўзбекистонда 24 соат газ ва электр таъминотининг йўли бор!" сарлавҳали мақола чоп этгандик. Мақоламизда “табиий ресурсларни ишлаб чиқаришни бўлмаса ҳам, уларни аҳолига етказиб беришни хусусий бизнесга топшириш пайти келди” деб бонг ургандик.


Сурия ҳукумати 'оммавий қабр' топилгани ҳақидаги хабарларни рад этди - BBC News O'zbek\nСурия ҳукумати 'оммавий қабр' топилгани ҳақидаги хабарларни рад этди\nImage caption Дераа Сурияда март ойида бошланган аксилҳукумати намойишлар эпицентрига айланди\nСаудия ҳукумати жанубий Дераа шаҳри ташқарида камида битта оммавий қабр топилгани борасидаги даъволарни рад этган.\nИчки ишлар вазирига кўра, хабарлар "мутлақо ёлғон" ва "бузғунчилик кампанияси"нинг бир қисмидир.\nДераа яқинидаги қишлоқлар аҳолиси "Рейтерс" агентлигига яқинда кечган норозилик чиқишлари ортидан бир қабрдан 13 та жасадни тортиб олинганини айтишган. Айтилишича, улар орасида болалар ва аёллар ҳам бўлган.\nФаоллардан бири ҳам Дераанинг эски шаҳар қисмида оммавий қабр топилганини хабар қилган.\nХорижий журналистларнинг Сурияга киришлари таъқиқланган ва хабарларни мустақил манбаълардан тасдиқлаш имконсиз қолмоқда.\nАйни пайтда ўтган тун бўйи қатор мамлакат бўйлаб қатор шаҳарларда аксилҳукумат намойишлари давом этган.\nДамашқ, Ҳомс, Ҳама ва Алеппода нотинчликлар кечгани ҳақида хабарлар бор. Ливан чегараси яқинидаги Тел Калах шаҳарчаси атрофида ўқ овозлари қулоққа чалинган.\n'Оммавий қабр топилган ҳудуд ўраб олинган'\nСурияда аксилҳукумат намойишлари март ойидан бошланган ва Дераа ушбу намойишлар эпицентрига айланганди.\nЎтган ой Сурия хавфсизлик кучлари мамлакатда кечаётган нотинчликларни бостириш учун йирик амалиёт бошлашди. Ана шу ҳодисалар ортидан маҳаллий одамлар "Рейтерс" агентлигига шаҳар ташқарисида оммавий қабр топилгани ҳақида айтишган.\nУларга кўра, қабрда 62 ёшли киши, унинг 4 фарзанди, бир аёл ва яна бир гўдак дохил 13 инсоннинг жасадлари бўлган.\nСуриядаги Инсон ҳуқуқлари бўйича Миллий Ташкилот раҳбари Аммар Қурабий ҳам ахборот агентликларидан бирига Дераанинг Муҳаммад ал-Сари Ҳилл ҳудудида оммавий қабр топилганини айтган.\n"Улар шаҳарнинг эски қисмида оммавий қабр топганлар, бироқ расмийлар дарров ҳудудни ўраб олишган ва одамлар жасадларни қайта ковлаб олишларини олдини олишган. Айримлар жасадларни кейинроқ беришга ваъда қилинган", дейди Аммар Қурабий.\nФаолларга кўра, Президент Башар ал-Асад тузумига қарши икки ойдан ортиқ вақтдан бери давом этаётган норозилик чиқишларида Сурия бўйлаб 700дан ортиқ инсон ҳаётдан кўз юмган.\nҲукумат эса, "қуролли террорчи тўдалар"ни таъқиб қилаётганини айтади. Сурия ҳукумати уларни аскарлар, хавфсизлик хизмати ходимлари ва полиция зобитларини ўлдиришда айблайди.


Жириновский Россия сайловлари ҳақида - BBC O'zbek\nРоссияда парламент сайловлари натижаларидан норози Либерал Партия раҳбари Владимир Жириновский Думада сўзга чиқди.\nУ шундай деди: Бизга қонуний мандатларни беринг!\nСаккизтани олинг, тўққизтани олинг, лекин биттани қолдиринг, виждон борми сизларда?!\nЧингизхон, Гитлер сиздан кўра кўпроқ қолдирган! Сиз нима қиляпсиз ўзи "Единая Россия"?!\nСизни барча халқимиз лаънатлайди! Ҳамма лаънатлайди! Ва сиз шу партиядан эканингизни айтишдан қўрқасиз! Собянин аллақачон сизнинг партиянгиздан кетди, у уялди. Ва Путин сизнинг партиянгиздан президентликка бормади. Агар Собянин, Путин уялар экан, биз жирканамиз!\nСиз ўйнашманг! Биз сизга бошқа Болотнаяни кўрсатамиз! Бу бошқа, битлиқи зиёлилар ва бойваччалар чиққан Болотная эмас, барча норози халқни кўчага олиб чиқамиз! Агар бу ўзбошимчалик давом этса!\nСиз адолатли сайловлар ўтказишга қодир эмассиз!\nКелинглар, муддатидан олдин сайловлар ўтказамиз! Муддатидан олдинги президентлик сайловларини ўтказамиз, марҳамат!\nСиз ҳокимларни филтрдан ўтказдинглар. Сиз бизни масхара қиляпсиз! Ҳокимларга овоз берамиз, бермаймиз, деб!Сиз бизнинг депутатларимиз ўрнига ўзингизнинг депутатларингизни қўйдингиз.Энди яна қаёққа бориш мумкин?\nБизнинг ўрнимизга сайлов комиссияси аъзоларини ўтқаздингиз, бизнинг ўрнимизга кузатувчиларни ўтқаздингиз ва кейин сохта протоколларга сайловни ҳамма тан олди деб айтдингиз.\nҲеч ким сайловни тан олгани йўқ! Уят сизга "Единая Россия" ва сизнинг ҳукуматингизга! Йўқол ҳамманг, жирканч, тубан жиноятчилар! Сенларни кўргани кўзим йўқ!", деб айтди жаноб Жириновский "Единая партия" депутатларига.\nБи-би-си Ўзбек хизматининг видеоларини Youtube даги каналимизда ҳам кўришингиз мумкин.


СЎЗ ЭРКИНЛИГИ, ҚАЛАМ МАСЪУЛИЯТИ, ЖУРНАЛИСТ ҚАДРИ - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nСЎЗ ЭРКИНЛИГИ, ҚАЛАМ МАСЪУЛИЯТИ, ЖУРНАЛИСТ ҚАДРИ\nЧоп этилган 19 Март 2015\tКӯришлар: 1462\nЎтган ҳафта мамлакатимизда журналистлар касбий байрами кенг тарзда нишонланди. Илк марта бундан бир юзу уч йил илгари 11 мартда чопдан чиққан «Бухорои шариф» газетаси ташкил топган кун мустақилликка эришган Тожикистонимизда журналистлар касбий байрами санаси сифатида 1994 йилдан буён нишонланмоқда. Абулқосим Лоҳутий номли Давлат академик драма театрида ўтказилган тантанали йиғилишда республика Маданият вазирлиги, Журналистлар иттифоқи масъуллари ҳамда кўп сонли қалам аҳли - ижодкорлар иштирок этишди.\n- Тожикистон Республикаси Конституциясида белгиланганидек, жамиятимизда демократия принциплари тўла ҳаётга татбиқ этиляпти, - деди мамлакат Маданият вазири Шамсиддин Орумбекзода журналистларни касбий байрамлари билан табриклаб. - Демократик тамойиллардан бири - сўз эркинлиги мамлакатимиз қаламкашларига яратилган муҳим имкониятлардан ҳисобланади. Айни пайтда республикамизда амал қилаётган 300 дан ортиқ нашрияларнинг 200 тасидан ортиғи, фаолият юритаётган 11 та ахборот агентликларидан 10 таси хусусий эканлиги ҳам Тожикистонда сўз эркинлиги таъминланганлигини тасдиқлайди. Ҳар йили янгидан-янги газеталар, журналлар қайддан ўтаётганлиги ҳам ахборот фазосининг кенгайиб бораётганидан далолатдир. Шунингдек, замонавий технология ютуғи - интернет тармоғидан ҳам мамлакатимизда кенг миқёсда фойдаланилади. Бугун ўз сайтига эга бўлмаган бирор-бир ташкилот ёки муассасани топиш қийин. Буларнинг барчаси сўз эркинлиги маҳсули эканлигини тан олмай илож йўқ.\nШамсуддин Орумбекзода журналистларни қутлар экан, демократик жамиятда сўз эркинлиги таъминланганлиги қалам аҳли зиммасидаги масъулиятни янада оширишини таъкидлаб ўтди. Вазирнинг айтишича, жаҳонда юз бераётган глобал ўзгаришлар ҳар бир журналистдан айтилаётган сўзга, ёзилаётган мисрага масъулият ҳисси билан ёндашиш лозимлигини уқтириб ўтди. Зеро, сўзнинг чексиз қудрати, қаламнинг ўткир кучи жамият ҳаёти учун жуда муҳим омил ҳисобланади.\nСўнгра мамлакат Маданият вазирлиги кўпгина нашриялар, фахрий журналистлар ҳамда оммавий ахборот воситалари вакилларига байрам муносабати билан совғалар тақдим этди. Бир қатор журналистларга «Тожикистон Республикаси матбуоти аълочиси» унвони топширилди.\n- Мамлакатимиз тараққиётида таъсирбахш сўзлари, ўткир қаламлари ҳамда жасоратлари билан муносиб улуш қўшиб келаётган журналистлар меҳнати истиқлолият йилларида муносиб қадрланиб келмоқда, - деди Маданият вазири ўринбосари Бунафша Одиназода журналистларни қутлаб. - Қаламкашлар ўз навбатида бу рағбатга жавобан ўз вазифаларини астойдил бажаришмоқда. Ҳаётимизнинг барча соҳаларидаги янгиликларни ёритиш, жамиятдаги нуқсонларни очиб ташлашда қалам аҳлига ютуқлар тилайман.\n- Қалам билан ишлашнинг ўзига хос заҳмати бўлади, - деди Тожикистон журналистлар иттифоқи раиси Акбарали Сатторов. - Журналистиканинг ана шу сўқмоқли йўлидан бориш, менимча, жасоратнинг серқирра кўриниши.\nАкбарали Сатторов ҳамкасбларини табриклаб, бир қатор ёш журналистларга иттифоқ томонидан хотира тўҳфалари топширди.\nСўнгра тантанали йиғилишнинг энг муҳим ва ҳаяжонли лаҳзаси - Журналистлар иттифоқининг Аблуқосим Лоҳутий номли мукофотини топшириш маросими бошланди.\n«Телевидение» номинациясида журналистларнинг бу юксак мукофотига ТВ «Сафина» телеканалининг диктори Нигинаи Мўъмин сазовор, деб топилди. «Радио» номинациясида радиожурналист Абдуғаффор Убайдуллоевга бу мукофот насиб этди.\n«Публицистика ва журналистика» номинациясида Абулқосим Лоҳутий мукофотига Масрур Абдуллоев ва Сирожиддин Икромийлар лойиқ, деб топилди.\n«Чоп бўладиган оммавий ахборот воситалари» номинациясида журналистлар Абдулвоҳид Маликов ва Эркин Шукуровлар А. Лоҳутий мукофотига сазовор бўлишди.\n- Бу ерда тўпланган журналистларнинг ҳар бири мазкур мукофотни олишга лойиқдир, - деди ўз сўзини якунлаб А. Сатторов. - Келгусида ҳам муносиблар Журналистлар иттифоқининг юксак мукофоти билан тақдирланаверади…\nДарҳақиқат, журналистика заҳматини чекаётган ҳар бир қаламкаш энг юксак мукофотни олишга сазовордир.\nГазетамиз таҳрир ҳайъати аъзолари ҳамкасбимиз Эркин Шукурнинг Тожикистон журналистлар иттифоқи Абулқосим Лоҳутий мукофоти билан тақдирланишини ҳар биримизга тегишли мукофот, деб ҳисоблайди. Ўтган йил бадалида «Тинчлик сўзи - нақадар азиз» рукни билан силсила публицистик мақолалар ёзган Эркин Шукурнинг меҳнати журналистлар иттифоқи томонидан муносиб қадрланганидан бошимиз осмонга етди.\nТожик матбуоти кунига бағишланган тантанали йиғилишда мамлакатимиз санъаткорлари томонидан дирабо куй, дилкаш қўшиқларнинг ижро этилиши унга байрамона руҳ бағишлади…\nБугун: 02-10-2020 01:03:19